ai4bharat/Pralekha huggingface dataset:
وزارت دفاع
139ویں این ڈی اے کورس کی تقسیم اسناد کی تقریب
نئی دہلی،06نومبر ،2020 / 139ویں این ڈی اے کورس کی سالانہ تقسیم اسناد کی تقریب 6 نومبر 2020 کو این ڈے اے کے حبیب اللہ ہال میں منعقد ہوئی۔ اس موقعے پر مہمان خصوصی کے فرائض پروفیسر ڈاکٹر نتین آر کملکر نے انجام دیے، جوساوتری بائی پھولے ، پنے یونیورسٹی پنے کے وائس چانسلر ہیں ۔
217 کیڈٹس کو جواہر لعل نہرو یونیورسٹی کی ڈگری تفویض کی گئی جس میں سائنس کے 49 کیڈٹس ، کمپیوٹر سائنس کے 113 کیڈٹس اور آرٹس کے 55 کیڈٹس شامل ہیں۔ پروگرام کے دوران 12 کیڈٹس کو بھی جن کا تعلق دوستانہ تعلقات والے غیر ملکوں سے ہے ، ڈگریاں عطا کی گئیں۔ اس کے علاوہ 45 بحری کیڈٹوں اور 35 فضائیہ کیڈٹوں پر مشتمل بی ٹیک کے چوتھے بیچ کو بھی کورس مکمل کرنے کے سرٹیفکیٹ دیئے گیے۔
مہمان خصوصی کا استقبال نیشنل ڈیفینس اکیڈمی کے اے وی ایس ایم، ایس ایم، وی ایس ایم، کمانڈینٹ ، لیفٹیننٹ جنرل است مستری نے کیا۔
وی ایس ایم ، ڈپٹی کمانڈنٹ اور چیف انسٹرکٹر ریئر ایڈمیرل اتل آنند نے سالانہ اجلاس کی تقریب کے اختتام پر شکریے کی تحریک پیش کی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7051
(Visitor Counter : 72
وزیراعظم کا دفتر
وزیراعظم نریندر مودی نے گنگا آرتی میں شرکت کی، کاشی میں اہم ترقیاتی پروجیکٹوں کا معائنہ کیا اور وزرائے اعلی اور نائب وزرائے اعلی کے ساتھ میٹنگ کی
وزیراعظم جناب نریندر مودی نے وارانسی میں کل بابا وشوناتھ دھام کے افتتاح کے بعد اپنی مصروفیات جاری رکھی ہوئی ہیں جہاں انہوں نے پوجا ارچنا کی اور گنگا میں مقدس اشنان کیا۔ اس بعد پیر کی شام کو وزیراعظم نے گنگا آرتی میں شرکت کی۔
گنگا آرتی پر وزیراعظم نے ٹوئٹ کیا کہ کاشی میں آرتی ہمیشہ دل و دماغ کو نئی توانائی سے بھر دیتی ہے۔ انہوں نے کہا کہ کاشی کی گنگا آرتی ہمیشہ انتر آتما کو نئی اُرجا سے بھر دیتی ہے، آج کاشی کا بڑا خواب پورا ہونے کے بعد دشاشو میگھ گھاٹ پر گنگا آرتی میں شامل ہوا اور ماں گنگا کو ان کی کرپا کے لئے نمن کیا۔ نمامی گنگے تو پاد پنکجم
بعد میں وزیراعظم نے وزرائے اعلی اور نائب وزرائے اعلی کے ساتھ اہم اور سرگرم میٹنگ کی۔
وزیراعظم نے ٹوئٹ کیا @BJP4India وزرائے اعلی اور نائب وزرائے اعلی کے ساتھ اہم میٹنگ مکمل ہوگئی ہے۔
وزیراعظم نے کاشی میں کلیدی ترقیاتی کاموں کا بھی معائنہ کیا۔ انہوں نے ایک ٹوئٹ میں کہا،
کاشی میں اہم ترقیاتی کاموں کا معائنہ کرتے ہوئے یہ ہماری کوشش ہے کہ اس مقدس شہر کے لئے بہترین ممکنہ بنیادی ڈھانچہ تیار کیا جائے۔
وزیراعظم ریلوے اسٹیشن بھی گئے۔ انہوں نے کہا کہ اگلا اسٹاپ ... بنارس اسٹیشن ۔ ہم ریلوے کنکٹی وٹی کے ساتھ ساتھ صاف ستھرے ، جدید اور مسافر دوست ریلوے اسٹیشن میں اضافہ کرنے کے لئے کام کررہے ہیں۔
دیر رات میں وزیراعظم کا ترقیاتی پروجیکٹوں کا معائنہ ، ان کے کام کے طریقے کے مطابق ہے تاکہ عوام کو کم سے کم پریشانی ہو۔ انہوں نے ان لوگوں سے بھی بات کی جنہوں نے وزیراعظم کے تئیں اپنےپیار اور جوش و جذبے کا اظہار کیا جو ان کے مقامی ممبر پارلیمنٹ بھی ہیں۔
۔۔۔۔۔۔۔۔۔۔۔ ۔ ۔
ش ح۔ح ا ۔ن ا۔
U- 14232
(
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے ناگالینڈ میں کووڈ راحتی سامان حاصل کیا
ڈاکٹر جتیندر سنگھ نے اس نیک مشن کے لئے 25 ممالک کے ہند نژاد غیر مقیم ہندستانیوں کا شکریہ ادا کیا
نئی دہلی، 4 جون 2021/ مرکزی وزیر مملکت شمال مشرقی علاقے کی ترقی ، وزیراعظم کے دفتر میں وزیر مملکت ، عملے، عوامی شکایات، پنشن ، ایٹمی توانائی اور خلائی امور کے وزیر ڈاکٹر جتندر سنگھ نے شمال مشرقی خطے کی ترقی کی وزارت نے آج مشرقی ناگالینڈکے چار پسماندہ ضلع کےلئے پچاس دور دراز گاؤں میں تقسیم کے لئے رضاکارانہ اور غیر سرکاری تنظیم خدمت انٹرنیشنل اور یو جی بارکلے سے کووڈ- راحت سامان حاصل کئے۔ موصولہ کووڈ راحت کنٹینر میں تین ضلع اسپتالوں کے لئے 10710 کنبوں کے لئے صحت اور ہائیجن کٹ ، دس آکسیجن کنسنٹریٹر ، 3 پورٹبل صحت آلات، آکسی میٹر، میڈیسن کٹ اور تین ٹیلی فونک میڈیکل کنسلٹیشن ڈیوائسیز شامل ہیں۔
اس کے علاوہ گرام پردھان کے لئے 50 ہیلتھ کیئر کٹ ہیں جن میں آکسی میٹر، گلوکوز میٹر، تھرما میٹر، دوبار استعمال کی جانے والی پی پی ای کٹ ، فیس شیلڈ، دستانے، ماسک ، سینی ٹائزر، دوائیں وغیرہ شامل ہیں۔ اس پورے راحت سامان کو تقریب میں موجود ناگالینڈ کے ایڈیشنل چیف سکریٹری اور پرنسپل ریزیڈنٹ کمشنر جناب جیوتی کلش کے ذریعہ مقررہ مقام پر بھیجا جائے گا۔
۔۔
اس موقع پر اپنے خطاب میں ، ڈاکٹر جتیندر سنگھ نے بتایا کہ 25 ممالک سے غیر مقیم ہندستانی سیوا انٹرنیشنل اور امریکہ کے یو جی بارکلے کےساتھ تال میل کرکے پورے ملک کے لئے راحت سامان جمع کررہے ہیں۔ انہوں نے کہا کہ یہ خدمت پیغام ناگالینڈ کے دور دراز کے گاؤں تک پہنچے گا۔
ڈاکٹر جتیندر سنگھ نے کہا کہ کووڈ کی صورتحال کو لے کر ناگالینڈ کے وزیراعلی نیفیو ریو سمیت 8مشال مشرقی ریاستوں کے وزرائے اعلی سے مسلسل رابطےمیں ہیں۔ انہوں نے کہاکہ پہلی لہر کے دوران ناگالینڈ تقریباً کورونا سے پاک تھا، لیکن دوسری لہر میں دیگر شمال مشرقی ریاستوں سمیت ناگالینڈ بھی بری طرح متاثر ہوا ہے۔
حالانکہ ڈاکٹرجتیند ر سنگھ نے اس بات پر اطمینا ن ظاہر کیا کہ وبا کی پہلی لہر میں، صحت کی مرکزی وزارت اور شمال مشرقی خطے کی ترقی کی وزارت کے ذریعہ فراہم کی گئی رقم ا ور تدابیر کی وجہ سے ریاست کا صحت اور کووڈ بنیادی ڈھانچہ دوسری لہر کے چیلنجز کا سامنا کرنے کے لئے تیار تھا۔
ڈاکٹر جتیندر سنگھ نے کہاکہ اسپتال ، آکسیجن پلانٹ، موبائل، جانچ وین، اور دیگر مجوزہ ، وبا سے لڑنے سے وابستہ ہیں، انہیں شمال مشرقی ریاستوں سے کووڈ کے پھیلاؤ اور وبا سے موثر طریقے سے لڑنے کے لئے ضروری صحت سہولیات اور بنیادی ڈھانچے کے بارےمیں یومیہ بنیاد پر اپ ڈیڈ لیتے ہیں۔
اس موقع پر اپنی تقریر میں سیوا انٹرنیشنل سکیرٹری جناب شیام پراندے نے کہا کہ 25 ممالک کے ہند نژاد کووڈ راحت سامان کا عطیہ کرکے اور ملک کے مختلف حصوں آکسیجن پلانٹ کا قیام کرکے اس وبا سے لڑائی میں اپنے بھائی بہن کو مدد کےلئے آگے آئے ہیں۔
ری بلڈنگ انڈیا اینیشی ایٹیو اور یو سی بارکلے امریکہ سے جڑے یش راج بھاردواج نےکہا کہ وہ پورےملک میں کووڈ سامان کی مانگ اور سپلائی میں فرق کے وقفے کو ناپنے کی کوشش کررہے ہیں، اور اسکی تقسیم کے لئے سیوا انٹرنیشنل کے ساتھ کام کررہے ہیں۔
ش ح۔ ش ت۔ج
Uno-5192
(Visitor Counter : 106
وزیراعظم کا دفتر
وزیراعظم کے ذریعے بہار میں شہری انفراسٹراکچر سے متعلق 7 پروجیکٹوں کا 15ستمبر کو افتتاح اور سنگ بنیاد
نئی دلّی ، 14 ستمبر 2020 / وزیراعظم جناب نریندر مودی15ستمبر کو ویڈیو کانفرنسنگ کے ذریعے بہار میں شہری انفراسٹراکچر سے متعلق 7 پروجیکٹوں کا افتتاح کریں گے اور ان کا سنگ بنیاد رکھیں گے۔ان میں سے 4 پروجیکٹ پانی کی سپلائی سے متعلق ہیں، 2 پروجیکٹ سیوریج ٹریٹمنٹ کے لیے اور ایک پروجیکٹ ندی کے کنارے والے علاقے کی ترقی  کے لیے ہے۔ ان تمام پروجیکٹوں کی کل لاگت 541 کروڑ روپے ہے۔ ان پروجیکٹوں کا نفاذ بہار کے شہری ترقی اور ہاؤسنگ ڈیولپمنٹ کے تحت آنے والے بڈکو کے ذریعے کیا جارہا ہے۔ اس موقع پر بہار کے وزیراعلی موجود رہیں گے۔
تفصیلات:
وزیراعظم کے ذریعے پٹنہ میونسپل کارپوریشن کے ماتحت آنے والے بیور اور کرم لیچک علاقے میں نمامی گنگے کے تحت سیوریج ٹریٹمنٹ پلانٹ کا افتتاح کیا جائے گا۔
وزیراعظم سیوان میونسپل کونسل اور چھپرا میونسپل کارپوریشن میں امرت مشن کے تحت پانی کی سپلائی کے پروجیکٹوں کا افتتاح کریں گے۔ ان دونوں پروجیکٹوں سے مقامی باشندوں کو دن میں 24گھنٹے پینے کا صاف پانی دستیاب ہوگا۔
وزیراعظم کے ذریعے امرت مشن کے تحت مونگیرواٹرسپلائی اسکیم کا سنگ بنیاد رکھا جائے گا۔ اس اسکیم سے مونگیر میونسپل کارپوریشن کے باشندوں کو پائپ لائن کے ذریعے پینے کا صاف پانی حاصل کرنے کی سہولت حاصل ہو گی۔ جمال پور میونسپل کونسل میں امرت مشن کے تحت جمال پور واٹر سپلائی اسکیم کا سنگ بنیاد رکھا جائے گا۔
وزیر اعظم کے ذریعے نمامی گنگے کے تحت زیر تعمیر مظفر پور ریور فرنٹ ڈیولپمنٹ اسکیم کا سنگ بنیاد رکھا جائے گا۔ اس پروجیکٹ کے تحت مظفر پور میں تین گھاٹ  تیار کیے جائیں گے۔ ندی کے کنارے بنیادی سہولیات جیسے بیت الخلا، معلومات فراہم کرنے کی کھڑکی، کپڑے بدلنے کے لیے کمرہ، چلنے کا راستہ، نگرانی کرنے کے لیے ٹاور وغیرہ مہیا کرائی جائیں گی۔ ان گھاٹوں پر سیکورٹی، سائن بورڈ اور روشنی کے معقول انتظامات کیے جائیں گے۔ ندی کے کنارے کے ان علاقوں کی ترقی سے سیاحت میں اضافہ ہوگا اور یہ مقامات مسقبل میں توجہ کا مرکز بنیں گے۔
۔۔۔۔۔۔۔۔۔۔۔۔۔۔

U.NO. 5360
(
صحت اور خاندانی بہبود کی وزارت
کووڈ-19 کی ٹیکہ کاری سے متعلق تازہ ترین صورت حال
ریاستوں/ مرکز کے زیرانتظام علاقوں کو 51.01کروڑ سے زیادہ ویکسین کے ٹیکے فراہم کرائے گئے
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 2.69کروڑ سے زیادہ ویکسین کی خوراکیں اس وقت بھی موجود ہیں
نئی دہلی،05 اگست-2021/
مرکزی حکومت کووڈ-19 کی ٹیکہ کاری کی رفتار میں اضافہ کرنے کے لئے اور اس کے د ائرے کار کو ملک بھر میں وسعت دینے کے لئے پابند عہد ہے۔کووڈ-19 کی ٹیکہ کاری مہم کو ہمہ گیر بنانے کے لئے تیسرے مرحلے کی ابتدا 21 جون 2021 کو ہوئی تھی۔ٹیکہ کاری مہم میں ریاستوں اور مرکز کے زیرانتظام علاقوں کو مزید ویکسینوں کی فراہمی،قبل از وقت ویکسین کی فراہمی کے ذریعہ اضافہ کیا گیا ہے، تاکہ یہ ریاستیں اور علاقے ویکسین کی فراہمی کے سلسلے کو متوازن بنا سکے۔
ملک گیر ٹیکہ کاری مہم کے ایک حصے کے طور پر، ہندوستانی حکومت ریاستوں اور مرکز کے زیرانتظام علاقوں کو کووڈ ویکسین بلا قیمت فراہم کرکے ان کی مدد کرتی رہی ہیں۔کووڈ-19 ٹیکہ کاری کو ہمہ گیر بنانے کے نئے مرحلے میں، مرکزی حکومت ویکسین تیار کرنے والی کمپنیوں سے ویکسین خریدے گی اور اس کا 75 فیصد ریاستوں اور مرکز کے زیرانتظام علاقوں کو بلاقیمت مہیا کرائے گی۔
|
|
ویکسین کی خوراکیں
|
|

|
|
سپلائیڈ
|
|
51,01,88,510
|
|
پائپ لائن میں
|
|
7,53,620
|
|
کھپت
|
|
48,60,15,232
|
|
بقایا دستیاب
|
|
2,69,06,624
ریاستوں/ مرکز کے زیرانتظام علاقوں کو اب تک تمام وسائل کااستعمال کرتے ہوئے 51.01 کروڑ سے زیادہ  افراد کو ویکسین کے ٹیکے لگائے جاچکے ہیں اور مزید 7,53,620 ویکسین کی خوراکیں روانہ کی جارہی ہیں۔
ان میں سے، آج صبح آٹھ بجے تک موصول ہونے والی تفصیلات کے مطابق، مجموعی طور پر48,60,15,232 ویکسین کی خوراکیں لوگوں کو دی جاچکی ہیں،جن میں ضائع ہونے والی مقدار بھی شامل ہے۔
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 2.69کروڑ سے زیادہ (( 2,69,06,624 ویکسین کی خوراکیں اس وقت بھی موجود ہیں۔
بجلی کی وزارت
مرکزی کابینہ نے این ٹی پی سی کے زیر تعمیر پروجیکٹس سے، متعلقہ ریاست کے لئے زیادہ بجلی مختص کئے جانے کی تجویز کو منظوری دے دی
نئیدہلی07فروری۔وزیراعظم جناب نریندرمودی کی صدارت میں ہونے والے مرکزی کابینہ کے اجلاس میں این ٹی پی سی لمیٹڈ کے تلنگانہ سپر تھرمل پاور پروجیکٹ کی 85 فیصد بجلی تلنگانہ کے لئے مختص کئے جانے اور این ٹی پی سی لمٹیڈ کی ایک ذیلی کمپنی پتراتو ودیوت اتپادن نگم لمٹیڈ  کے پتراتو تھرمل پاور اسٹیشن  کے توسیعی پروجیکٹ سے جھارکھنڈ سرکار کے لئے 85 فیصد بجلی مختص کئے جانے کی تجویز کو منظوری دے دی ۔
تفصیل :
یہ دونوں پروجیکٹ دو مرحلوںمیں تعمیر کئے جائیں گے ۔ تلنگانہ سپر تھرمل پاور پروجیکٹ پیڈا پلی ضلع کے راما گنڈم نامی مقام پرتعمیر کیا جائے گا اور پتراتو سپر تھرمل پاور اسٹیشن جھارکھنڈ ضلع کے پتراتو میں تعمیر کیا جائے گا۔ ٹی ایس ٹی پی پی کے پہلے مرحلے میں 800 میگاواٹ فی یونٹ کے دو یونٹ شامل ہوں گے جبکہ دوسرے مرحلے میں 800 میگاواٹ کے تین یونٹ شامل ہوں گے ۔جبکہ پتراتوتھرمل پاور اسٹیشن  پہلے مرحلے میں 800 میگاواٹ فی یونٹ کے تین یونٹ اوردوسرے مرحلے میں 800 میگاواٹ فی یونٹ کے دو یونٹ شامل ہوں گے ۔
واضح ہوکہ آندھر ا پردیش ری – آرگنائزیشن ایکٹ 2014 کی رو سے ٹی پی سی وارث ریاست تلنگانہ میں 4000 میگاواٹ کی ایک پاور فیسلٹی تعمیر کرے گا ۔ یہ امر اس قانون کے 13 ویں جدول میں شامل ہے ۔ پی ٹی پی ایس کے 4000 میگاواٹ کے توسیعی پروجیکٹ کے لئے این ٹی پی سی لمٹیڈ اورجھارکھنڈ کی سرکار کے درمیان طے پانے والے جوائنٹ وینچر ایگریمنٹ میں 4000 میگاواٹ کے پی ٹی پی ایس توسیعی پروجیکٹ سے 85فیصدبجلی کی شرط شامل ہے ۔
سردست ان دونوں پروجیکٹس کے پہلے مرحلے کے تحت کام جاری ہے ۔توقع ہے کہ سال 21-2020 کی تیسری سہ ماہی میں تلنگانہ سپر تھرمل پاور کی تعمیر مکمل ہوجائے گی۔29 جنوری 2016 کی منظور شدہ سرمایہ کاری کے مطابق تلنگانہ سپر تھرمل پاور لمٹیڈ  کی لاگت 11811.26 کروڑ روپے رکھی گئی ہے ،جس میں سے 1849 کروڑروپے کے اخراجات مارچ 2018 تک کئے جاچکے تھے ۔
مزید برآں توقع ہے کہ پتراتو سپر تھرمل پاور اسٹیشن کے پہلے مرحلے کی تعمیر کی تکمیل کے بعد اس پروجیکٹ میں سال 23-2022 کی چوتھی سہ ماہی تک کام شروع ہوجائے گا۔30 اکتوبر 2017 کی منظورشدہ سرمایہ کاری کے مطابق پی ٹی پی ایس کے توسیعی پروجیکٹ کی تعمیر کی لاگت 18668 کروڑروپے ہے ، جن میں سے 247.66 کروڑروپے مارچ 2018 تک خرچ کئے جاچکے تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-751
(Visitor Counter : 47
وزیراعظم کا دفتر
وزیراعظم، 17ستمبر کو مدھیہ پردیش کا دورہ کریں گے
وزیراعظم کونو نیشنل پارک میں - جنگلی چیتوں کو ریلیز کریں گے – جو ہندوستان سے معدوم ہوگئے تھے
نامیبیا سے لائے گئے چیتوں کو ، پروجیکٹ چیتا کے تحت، ہندوستان میں متعارف کرایا جارہا ہے ، جو کہ دنیا کا پہلا بین – بّرصغیر کا جنگلی درندوں کا ایک جگہ سے دوسری جگہ بسانے کا بڑا پروجیکٹ ہے
یہ ماحولیات کے تحفظ اور جنگلاتی حیات کے تحفظ کے تئیں وزیراعظم کے عہدکےعین مطابق ہے
وزیر اعظم شیو پور کے کراہال میں ایس ایچ جی سمیلن میں شرکت کریں گے
اس سمیلن میں ایس ایچ جی کی خواتین کارکنان /کمیونٹی کے وسائلی افراد شرکت کریں گے
وزیراعظم ، پی ایم کوشل وکاس یوجنا کے تحت، چار خاص طورپر کمزور قبائلی گروپس کے مہارت کے مراکز کا بھی افتتاح کریں گے
وزیراعظم جناب نریندر مودی 17ستمبر کو مدھیہ پردیش کا دورہ کریں گے۔صبح تقریباََ پونے گیارہ بجے ، وزیر اعظم کونو نیشنل پارک میں چیتوں کو ریلیز کریں گے ۔اس کے بعددوپہر تقریباََ بارہ بجے وہ، شیو پور کے کارا ہال میں ایس ایچ جی کی خواتین کارکنان /کمیونٹی کے وسائلی افراد کے ساتھ ایس ایچ جی سمیلن میں شرکت کریں گےشرکت کریں گے۔
کونو نیشنل پارک میں وزیر اعظم
کونو نیشنل پارک میں وزیر اعظم کے ذریعہ جنگلی چیتوں کو ریلیز کرنا ، ہندوستان کی جنگلاتی زندگی اور اس کے مسکنوں کو دوبارہ مستحکم کرنے اور متنوع بنانے کی ان کی کوشش کا حصہ ہے۔1952 میں چیتے کو ہندوستان سے معدوم قراردے دیا گیاتھا، جن چیتوں کو ریلیز کیا جائے گا، وہ نامیبیاسے لائے گئے ہیں اور انہیں اس سال کے اوائل میں ایک مفاہمت نامے پر دستخط کرنے کے تحت لایا گیا ہے۔ہندوستان میں چیتے کا تعارف پروجیکٹ چیتے کے تحت کیا جارہا ہے ، جو کہ دنیا کا پہلا بین – بّرصغیر کا جنگلی درندوں کا ایک جگہ سے دوسری جگہ بسانے کا بڑا پروجیکٹ ہے۔
چیتے ، ہندوستان میں کھلے جنگل اور سبزہ زار ایکو نظام کی بحالی میں مدد کریں گے۔ یہ حیاتیاتی تنوع کو تحفظ فراہم کرنے اور بڑے پیمانے پرآبی تحفظ ، کاربن اخراج میں کمی اور مٹی کی نمی کے تحفظ ، معاشرے کو فائدہ پہنچانے جیسے ایکونظام کی خدمات میں اضافہ کریں گے۔ ماحولیات کے تحفظ اور جنگلاتی زندگی کے تحفظ کے تئیں وزیراعظم کے عہد کے مطابق ، یہ کوشش ، اقتصادی ترقی اور ایکو سیاحت کی سرگرمیوں کے ذریعہ مقامی کمیونٹی کے لئے روزی روٹی کے مواقع میں اضافہ کرنے کا باعث ہوگی۔
ایس ایچ جی سمیلن میں وزیر اعظم
وزیراعظم، شیو پور کے کراہال میں منعقد کئے جارہے ایس ایچ جی سمیلن میں شرکت کریں گے۔ اس سمیلن میں ذاتی مدد کے گروپ  کی خواتین اراکین / کمیونٹی کے وسائلی افراد شرکت کریں گے ، جنہیں دین دیال انتودیہ یوجنا – قومی دیہی لائیو لی ہڈ مشن کے تحت پروموٹ کیا جارہا ہے ۔
پروگرام کے دوران، وزیراعظم ، پی ایم کوشل وکاس یوجنا کے تحت چار خاص طورپر انتہائی کمزور علاقائی گروپس کے مہارت کے مراکز کا بھی افتتاح کریں گے۔
ڈی اے وائی – این آر ایل ایم کا مقصد دیہی غریب گھرانوں کو مرحلہ وار طور پر ایس ایچ جیز میں تبدیل کرنا اور انہیں اپنے ذریعہ معاش کو متنوع بنانے میں طویل مدتی معاونت فراہم کرنا ، ان کی آمدنی میں اضافہ کرنا اور معیار زندگی کو بہتر بنانا ہے۔ یہ مشن، آگہی پیدا کرکے اور گھریلو تشد د ، خواتین کی تعلیم اور جنس سے متعلق دیگر خدشات ، تغذیہ ، صفائی ستھرائی ، صحت وغیرہ جیسے معاملات پر برتاؤ میں تبدیلی کے کمیونی کیشن کے ذریعہ، ایس ایچ جی کی خواتین اراکین کو بااختیار بنانے کے تئیں بھی کام کررہا ہے۔
مواصلات اور اطلاعاتی ٹیکنالوجی کی وزارت
ملک میں 5جی خدمات
ٹیلی کام سروس پرووائیڈرز  نے یکم اکتوبر 2022 سے ملک میں 5جی خدمات فراہم کرنا شروع کر دی ہیں۔ 31 جنوری 2023 تک، 5جی خدمات 238 شہروں میں شروع کی گئی ہیں جو تمام لائسنس سروس علاقوں میں تقسیم کی گئی ہیں۔
حکومت نے رول آؤٹ ذمہ داریوں کے ذریعے ملک کے مختلف حصوں میں 5جی خدمات دستیاب کرانے کے لیے ایک روڈ میپ تیار کیا ہے۔ اسپیکٹرم کی نیلامی اور لائسنس کی شرائط کے لیے 15جون 2022 کی نوٹس انویٹنگ ایپلی کیشن کے مطابق، رول آؤٹ کی ذمہ داریوں کو پانچ سال کی مدت میں، مرحلہ وار طریقے سے، مختص کرنے کی تاریخ سے پورا کرنا ضروری ہے۔ سپیکٹرم لازمی رول آؤٹ ذمہ داریوں سے آگے موبائل نیٹ ورکس کی مزید توسیع کا انحصار ٹیلی کام سروس پرووائیڈرز  کے ٹیکنو کمرشل غور و خوض پر ہے۔
یہ جانکاری وزیر مملکت برائے مواصلات جناب دیو سنگھ چوہان نے آج لوک سبھا میں ایک سوال کے تحریری جواب میں دی۔
قبائیلی امور کی وزارت
صحت و کنبہ بہبود کی مرکزی وزیر مملکت محترمہ بھارتی پروین پوار نے نئی دہلی میں قبائلی اختیارکاری کے موضوع پر میڈیا سے خطاب کیا
قبائلی امور کی وزارت کے لیے سرمائے کی تخصیص جو 2014-15 میں 3832 کروڑ روپئے کے بقدر تھی اسے 2022-23 میں بڑھا کر 8407 کروڑ روپئے کے بقدر کر دیا گیا : محترمہ بھارتی پروین
سرخیاں:
ایس ٹی سی فنڈس کے لیے سرمائے کی تخصیص جو 2014-15 میں 19437 کروڑ روپئے کے بقدر تھی، اسے 2022-23 میں بڑھا کر 87585 کروڑ روپئے کے بقدر کر دیا گیا ہے۔
درج فہرست قبائل سے تعلق رکھنے والے طلبا کی اعلیٰ تعلیم کے لیے قومی اسکالرشپ قبائلی طلبا کو آئی آئی ٹی ، این آئی ٹی، آئی آئی ایم جیسے اعلیٰ اداروں میں داخلہ حاصل کرنے میں مدد فراہم کر رہی ہے۔
صحت و کنبہ بہبود کی مرکزی وزیر مملکت محترمہ بھارتی پروین پوار نے قبائلی اختیارکاری کے موضوع پر نئی دہلی میں میڈیا سے خطاب کیا۔ انہوں نے قبائلی آبادی کو اوپر اٹھانے اور قبائلی آبادی کی اختیارکاری میں ہوئی پیش رفت کے لیے حکومت کے ذریعہ انجام دی گئیں مختلف پہل قدمیوں کے بارے میں بات کی۔
میڈیا سے خطاب کرتے ہوئے، انہوں نے کہا کہ، ’’ایس ٹی سی فنڈس کے لیے سرمائے کی تخصیص جو 2014-15 میں 19437 کروڑ روپئے کے بقدر تھی، اسے 2022-23 میں بڑھا کر 87585 کروڑ روپئے کے بقدر کر دیا گیا اور قبائلی امور کی وزارت کے لیے سرمائے کی تخصیص جو 2014-15 میں 3832 کروڑ روپئے کے بقدر تھی، اسے 2022-23 میں بڑھا کر 8407 کروڑ روپئے کے بقدر کر دیا گیا۔ انہوں نے کہا کہ یہ قبائلی علاقوں میں جامع ترقی کے لیے اٹھایا گیا ایک ازحد قابل تعریف قدم ہے۔‘‘
محترمہ بھارتی پروین پوار نے یہ بھی کہا کہ ایکلویہ ماڈل ریزیڈینشل اسکولوں میں سی بی ایس ای پیٹرن پر ایک لاکھ سے زائد بچوں کا داخلہ کیا گیا اور وہ کھیل کود کی سہولتوں کے ساتھ ساتھ تعلیم حاصل کر رہے ہیں۔
انہوں نے مزید کہا کہ پری اور پوسٹ میٹرک اسکالر شپ اسکیمیں اور نیشنل اووَرسیز اسکالرشپ اسکیم جیسی مختلف اسکالرشپ اسکیمیں اس امر کو یقینی بنا رہی ہیں کہ قبائلی طلبا مسلسل اعلیٰ تعلیم حاصل کرتے ہیں۔ انہوں نے یہ بھی بتایا کہ درج فہرست قبائل سے تعلق رکھنے والے طلبا کے لیے اعلیٰ تعلیم سے متعلق قومی اسکالرشپ قبائلی طلبا کو آئی آئی ٹی، این آئی ٹی، آئی آئی ایم جیسے بڑے اداروں میں داخلہ حاصل کرنے میں مدد فراہم کر رہی ہے۔
محترمہ بھارتی پروین پوار نے یہ بھی کہا کہ ’’وَن دھن یوجنا کے تحت 3000 سے زائد سیلف ہیلپ گروپ خواتین کو فوائد بہم پہنچا رہے ہیں جنہیں ٹی آر آئی ایف ای ڈی کے توسط سے بین الاقوامی منڈیوں سے مربوط کیا گیا ہے۔‘‘
انہوں نے قبائلی میوزیموں کے بارے میں بھی بتایا جو کہ مستقبل کی پیڑھیوں کو قبائلی افراد کے تعاون کے بارے میں معلومات فراہم کرانے میں ازحد اہمیت کے حامل ہیں۔
انہوں نے مطلع کیا کہ پردھان منتری آدی آدرش گرام یوجنا کے تحت، 36ہزار مواضعات کی شناخت کی گئی ہے، اس کے توسط سے حکومت آج انہیں بجٹ فراہم کر رہی ہے، اس بجٹ کے ذریعہ، ان مواضعات میں بنیادی سہولتیں پیدا کی جا رہی ہیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 219.27 کروڑ  ٹیکے لگائے جاچکے ہیں
پچھلے 24 گھنٹے میں 5,82,775 ٹیکے لگائے گئے
سردست بھارت میں 26,618 مریض زیر علاج ہیں
زیر علاج مریضوں کی شرح فی الحال 0.06 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران 2,378 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,40,70,935
ہوگئی ہے
گزشتہ 24 گھنٹے میں 2,430 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 89.83 کروڑ ٹیسٹ کئے جاچکے ہیں؛ گذشتہ 24 گھنٹوں میں 2,41,707 ٹیسٹ کئے گئے
وزارت دفاع
ڈی آرڈی اونے نئی نسل کے بیلسٹک میزائل ’اگنی پی ‘کا کامیاب تجربہ کیا
دفاعی تحقیق وترقی کی تنظیم نے 18دسمبر،2021کو1106بجے اڈیشہ کے ساحل سے پرے ڈاکٹراے پی جے عبدالکلام جزیرہ سے نئی نسل کے نیوکلیائی صلاحیت کے حامل بیلسٹک میزائل ’اگنی پی ‘کا کامیاب تجربہ کیا۔ مختلف ٹیلی میٹری ،راڈار ،الیکٹرو۔آپٹیکل اسٹیشنس اور مشرقی ساحل کے ساتھ تعینات ڈاؤن رینج بحری جہازوں نے میزائل کے خط پرواز اورپیرامیٹرزکوٹریک اور مانیٹرکیا۔ میزائل نے طے شدہ معیار کے مطابق اعلی سطح کی درستگی کے ساتھ مشن کے تمام مقاصد کوحاصل کیا ۔
اگنی پی ڈوول ریڈنڈینٹ نیویگیشن اور گائڈینس نظام کےساتھ دومرحلہ کا کنسٹرائزڈ ٹھوس ایندھن سے چلنے والا بیلسٹک میزائل ہے۔اس دوسری تجرباتی پرواز نے اس نظام میں شامل کی گئیں تمام جدیدٹکنالوجیز کی معتبرکارکردگی کوثابت کیاہے ۔
وزیردفاع جناب راج ناتھ سنگھ نے کامیاب تجرباتی پرواز کے لیے ڈی آرڈی اوکومبارک باد دی ہے اور نظام کی بہترین کارکردگی پر مسرت کا اظہار کیاہے ۔دفاعی شعبہ کی تحقیق وترقی کے سکریٹری اور ڈی آرڈی او کے چیئرمین ڈاکٹر جی ستیش ریڈی نے بہت سے اضافی فیچرز کے ساتھ دوسری ڈیولپمنٹ آزمائشی پروازکےلیے ٹیم کی کوششوں کی تعریف کی اور ایک ہی کلینڈر سال میں مسلسل کامیبابی پر مبارک باد دی ۔
وزیراعظم کا دفتر
وزیر اعظم نے شری سندر لال بہوگنا کے انتقال پر تعزیت کا اظہار کیا
نئی دہلی، 21 مئی
وزیر اعظم جناب نریندر مودی نے ممتاز ماہر ماحولیات ، شری سندر لال بہوگنا کے انتقال پر گہرے رنج و غم کا اظہار کیا ہے۔
ایک ٹویٹ میں ، وزیر اعظم نے کہا ، "شری سندر لال بہوگنا جی کا انتقال ہماری قوم کے لئے ایک یادگار خسارہ ہے۔ انہوں نے فطرت کے ساتھ ہم آہنگی میں رہنے کے ہمارے صدیوں پرانے اقدار کو نمایاں کیا۔ ان کی سادگی اور ہمدردی کا جذبہ کبھی فراموش نہیں ہوگا۔ میرے خیالات ان کے اہل خانہ اور متعدد مداحوں کے ساتھ ہیں۔ اوم شانتی۔
سٹرک ٹرانسپورٹ اور شاہراہوں کی وزارت
آٹومیٹڈ ٹیسٹنگ اسٹیشنوں کے ذریعہ ٹرانسپورٹ گاڑیوں کی لازمی جانچ کی تاریخ آگے بڑھائے جانے کے لئے نوٹیفکیشن جاری کیا گیا،نوٹیفکیشن کے مطابق لازمی جانچ کی تاریخ اب یکم اکتوبر 2024 کر دی گئی ہے
سڑک ٹرانسپورٹ اور شاہراہوں کی وزارت نے ایک نوٹیفکیشن جی ایس آر 663  بتاریخ 12 ستمبر 2023 جاری کیا ہے،جس کے ذریعہ سی ایم وی آر1989 کے ضابطے 175 کے مطابق رجسٹرڈ آٹومیٹڈ ٹیسٹنگ اسٹیشنوں کے ذریعے ٹرانسپورٹ گاڑیوں کی لازمی جانچ کے لیے تاریخ آگے بڑھادی گئی ہے۔
نوٹیفکیشن کے مطابق لازمی جانچ کی تاریخ اب یکم اکتوبر 2024 کردی گئی ہے۔ یہ بھی لازمی قرار دیا گیا ہے کہ گاڑی کی فٹنس ٹیسٹنگ صرف آٹو میٹڈ ٹیسٹنگ اسٹیشن کے ذریعے کی جائے گی  جہاں ضابطے 175 کے تحت رجسٹرڈ آٹو میٹڈ ٹیسٹنگ اسٹیشن کسی رجسٹرنگ اتھارٹی کے دائرہ اختیار میں کام کررہا ہو۔
جی ایس آر نوٹیفکیشن 272 بتاریخ 5 اپریل 2022 کے ذریعے نوٹیفائی کی گئیں تاریخیں حسب ذیل ہیں:  ہیوی گڈز وہیکلز/ ہیوی پیسنجر موٹر وہیکلز کے لیے یکم اپریل 2023 کے بعد سے، اور  میڈیم گڈز وہیکلزاورلائٹ موٹر وہیکلز  کے لئے یکم جون 2024 سے لاگو ہوں گی۔
گزٹ نوٹیفکیشن دیکھنے کے لیے یہاں کلک کریں۔
وزارتِ تعلیم
جناب دھرمیندر پردھان نے وزیر اعظم جناب نریندر مودی کی والدہ کے انتقال پر گہرے رنج و غم کا اظہار کیا
تعلیم اور ہنرمندی کی ترقی اور انٹرپرینیورشپ کے مرکزی وزیر جناب دھرمیندر پردھان نے وزیر اعظم جناب نریندر مودی کی والدہ کے انتقال پر گہرے رنج و غم کا اظہار کیا ہے۔
ان کے انتقال پر تعزیت کرتے ہوئے اپنے ٹویٹ میں، شری پردھان نے کہا، ‘‘ماں جیسی کوئی نہیں ہے’’۔
تپسوی اور کرم یوگی ماں ہیرا با کو خراج عقیدت پیش کرتے ہوئے، جناب پردھان نے کہا کہ دکھ کی اس گھڑی میں پورا ملک وزیر اعظم جناب نریندر مودی کے ساتھ کھڑا ہے۔
وزیراعظم کا دفتر
وزیر اعظم نے پہاڑی ریاستوں میں ترقی کے بارے میں شہریوں کے ردعمل کو شیئر کیا
وزیر اعظم جناب نریندر مودی نے ہندوستان کی پہاڑی ریاستوں میں ترقی کے بارے میں ایک شہری کے ایک ردعمل کو شیئر کیا ہے، جس میں وزیر اعظم کے عزم کو اجاگر کیا گیا ہے۔ وزیر اعظم نے کہا کہ پہاڑی ریاستوں میں ترقی کی روشن مشعل راہ بننے کی صلاحیت موجود ہے۔
ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛
’’میں ہمیشہ سے مانتا آیا ہوں - پہاڑ کی جوانی اور پہاڑ کا پانی پہاڑوں کے کام آنا چاہیے۔
ہماری پہاڑی ریاستوں میں ترقی کی روشن مشعل بننے کی صلاحیت موجود ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11107
(
وزیراعظم کا دفتر
جموں وکشمیر خوبصورت ہے اوریہ ٹیولپ کے موسم کے دوران اوربھی زیادہ خوبصورت ہوجاتاہے :وزیراعظم
وزیراعظم جناب نریندرمودی نے کہاہے کہ جموں وکشمیر خوبصورت ہے ، اوریہ ٹیولپ کے موسم کےدوران اور بھی زیادہ خوبصورت ہوجاتاہے ۔
سری نگرضلع انتظامیہ کی جانب سے ، سری نگر میں ڈل جھیل سے متصل زابروان رینج کی تلیٹی کے قریب واقع ٹیولپ باغ کے پوری بہارپرہونے کے بارے میں ، سلسلے وارٹوئیٹس کے جواب میں ، وزیراعظم نے ٹوئیٹ کیا:
‘‘جموں اورکشمیر خوبصورت ہے اوریہ ٹیولپ کھلنے کے موسم کےدوران اوربھی زیادہ خوبصورت ہوجاتاہے ۔’’
بجلی کی وزارت
اودے 2.0اسکیم
نئی دہلی،17مارچ : بجلی ایک کنکرنٹ موضوع ہے اس لئے بجلی کی تقسیم کاری کاکام ریاستوں اورریاست کے تقسیمی اداروں کے ذریعہ انجام دیاجاتاہے ۔ سال 21-2020کی بجٹ تقریرمیں حکومت نے ایوان کو بتایاتھاکہ حکومت بجلی کی تقسیم کارکمپنیوں  کی افادیت کو بہتربنانے کے لئے اقدامات کریگی اوراس کا ارادہ اسمارٹ میٹرکےنظام کو فروغ دینے کا ہے ۔ موثرڈس کام اصلاحات کے لئے اور ادارہ جاتی اصلاحات کے لئے مرکزی شعبے کی اسکیموں کو منسلک کرنے کی غرض سے ریاستوں کو ترغیبات دی جائیں گے ۔ پھربھی مذکورہ بالا کے سلسلے میں اب تک کسی نئی اسکیم کو منظوری نہیں دی گئی ہے ۔
ہریانہ میں بجلی کے تقسیم کارادارے جہاں اودے کے تحت آگئے ہیں وہیں کچھ ادارے اودے کے تحت جن پرزوردیاگیاہے ان اصلاحی اقدامات کو اپنانے کے قابل نہیں ہوئے ہیں ۔ ان کے اسباب میں ٹیرف شامل نہیں ہیں اوران سے لاگت ظاہرنہیں ہوتی ۔ ناکافی بجٹی سبسیڈی اعلیٰ اوسطاتکنیکی اورکاروباری  خسارے وغیرہ ہورہے ہیں ۔ ریاستوں کو اپنے سرکاری محکمے کے باقیات کو واضح کرنے اوران کی ماہانہ کلیئرنس کو یقینی بنانے کا مشورہ دیاگیاہے اورتوانائی کے احتساب کے لئے سخت نظام بنایاگیاہے جس سے سبسیڈی کی ہرماہ ادائے گی یقینی ہوگی ۔ اے ٹی اینڈ سی خسارے کو کم کرنے کی مہم شروع کی گئی ہے اور تمام کنزیومرمیٹروں کو اسمارٹ پریپیڈ میٹروں /پری پیڈ میٹروں کو تین ماہ میں تبدیل کردیاجائے گا۔